कंपनी का पानी दूषित पाया, कार्रवाई की मांग
श्रीचोला साहिब जी के दर्शनों को जाने वाली संगत के लिए मंगवाए कंपनी का पानी पीने के बाद कुछ लोगों ने पेट खराब होने की शिकायत की। पीने का यह पानी शहीद भगत सिंह क्लब की ओर से मंगवाया गया था। क्लब के सदस्यों ने बताया कि संगत के लिए पानी मिस्टर कूल कंपनी से मंगवाया गया था।
क्लब के प्रधान दीपक लड्डा और बिल्ला सहोता ने बताया मिस्टर कूल कंपनी से पानी के गिलास की 100 पेटी मंगवाई गई थी, जिनमें से 95 पेटी लंगर मेंं वितरित कर दी। उन्होंने बताया पानी पीने के बाद कुछ लोग पेट खराब होने की शिकायत करने लगे तो उन्होंने पानी के टीडीएस की जांच करवाई। जांच में पाया गया कि पानी का टीडीएस 300 है और वाटर सप्लाई के पानी की जांच में उसका टीडीएस 200 के करीब पाया। क्लब मेंबरों ने प्रशासन से मांग की कि कंपनी पर कार्रवाई की जाए। उधर, एसडीएम प्रिथी सिंह ने कहा कि शिकायत आने पर कार्रवाई की जाएगी। इसकी शिकायत सिविल सर्जन को भी की जानी चाहिए।
पैक पानी का टीडीएस चेक करते शहीद भगत सिंह यूथ क्लब के मेंबर।
hin_Deva hin_Deva hin_Deva hin_Deva